SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Marcela Hajtmánková, Mgr., Viliam Michalovič, Ing.	
Znalosť cudzích jazykov:	Anglický, nemecký	

2.	Zahraničná pracovná cesta

Štát / mesto:	Belgicko/ Brusel	
Názov a adresa 
prijímajúcej organizácie:	Európska komisia, MADO, 1049 Brusel	
Účel cesty:	Stretnutie siete riaditeľov národných agentúr programu Mládež v akcii a Programu celoživotného vzdelávania s Európskou komisiou	
Spôsob financovania 
(kto hradí cestovné, pobytové náklady, iné výdavky):	Európska komisia (cestovné)
IUVENTA – Slovenský inštitút mládeže (pobytové)	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
15.10.2012	1.	Stretnutie zástupcov národných agentúr programu Mládež v akcii – predstavitelia nemecky hovoriacej komunity v Bruseli
2.	Plenárne zhromaždenie zástupcov programu Mládež v akcii (Ďalej MvA) a Programu celoživotného vzdelávania (Ďalej PCŽV)- privítanie – Jan Truszcynski – generálny riaditeľ, DG EAC
3.	Predstavenie návrhu nového programu pre vzdelávanie „Erasmus pre všetkých“ – p. Antonio Silva Mendes, Európska komisia
4.	Horizontálne témy mládežníckej politiky a implementácia Stratégie 2020 – p. Pierre Mairesse- EK
5.	Správa o mládeži 2012 – p. Chiara Gariazzo, EK
6.	Aktualizácia rokovaní o programe „Erasmus pre všetkých“ – Jordi Curell, EK	
16.10.2012	Pracovné skupiny:
1.	Kľúčová akcia 1: Mobilita študentov a mobilita zamestnancov v programe „Erasmus pre všetkých“ -p.Vanessa Debiais-Sainton, EK
                                 Šírenie výsledkov a výstupov projektov v rámci programu „Erasmus pre všetkých“- p. Isabelle Albertone
2.	Stretnutie reprezentantov programu Mládež v akcii s Európskou komisiou – p. Pascal Lejeune, EK	
17.10.2012	1.	Prezentácia záverov z pracovných skupín – zástupcovia národných agentúr MvA a PCŽV, moderovanie p. Antonio Silva Mendes, EK
2.	Finančné predpisy a pravidlá na rok 2012 – p. Bernard Naudts, EK
3.	Komunikačná stratégia EK – p. Karel Barták, EK
4.	Záver stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
15.10.2012	1.	Stretnutie zástupcov národných agentúr programu Mládež v akcii – predstavitelia nemecky hovoriacej komunity v Bruseli
Stretnutie riaditeľov programu MvA za účelom vypracovania spoločného stanoviska k predloženému návrhu program Erasmus pre všetkých. Zástupcovia NAs sa zaoberali nastolenými témami workshopov z pohľadu problematiky mládeže. Vyjadrili sklamanie, že EK sa stále nezaoberá súčasnými návrhmi Európskeho parlamentu, ktoré jasne navrhujú samostatnú kapitolu pre mládež.
V priebehu ďalších dní stretnutia bola navrhnutá agenda smerovaná na prvotný návrh EK – program pod názvom “Erasmus pre všetkých”.
Sieť NA MvA sa dohodla:
•	že bude žiadať vysvetlenie navrhovaného nástroja “Mobility Tool”
•	vyjasnenie cieľov šírenia výsledkov projektov
•	vyjadrení obáv ohľadom operačného grantu pre NAs (ak má NA naďalej zastávať podpornú funkciu)
•	na konzultáciách o kapitole pre mládež
•	vyjasnenie funkcie akreditácií organizácií v rámci nového programu
2.	Plenárne zhromaždenie zástupcov programu Mládež v akcii (Ďalej MvA) a Programu celoživotného vzdelávania (Ďalej PCŽV)- privítanie – Jan Truszcynski – generálny riaditeľ, Generálne riaditeľstvo pre vzdelávania a kultúru (DG EAC)
Generálny riaditeľ p. Jan Truszcynsky privítal zástupcov jednotlivých sektorov súčasných programov Mládež v akcii a Programu celoživotného vzdelávania.
Vyslovil spokojnosť s doterajším čerpaním finančných prostriedkov a napĺňaním stanovených priorít v oboch programoch.
3.	Predstavenie návrhu nového programu pre vzdelávanie „Erasmus pre všetkých“ – p. Antonio Silva Mendes, Európska komisia
P. Mendes predstavil  aktuálny návrh programu  “Erasmus pre všetkých” podľa pôvodného návrhu predloženého EK v roku 2012.
Zdôraznil, že EK eviduje diskusiu v Európskom parlamente a eviduje aj dokument  “Čiastočná spoločná dohoda členských štátov”, ktorý bol predstavený dánskym predsedníctvom a spomína sa v ňom aj samostatná kapitola pre mládež. EK priznala, že samostatná kapitola pre mládež bude nevyhnutnosťou, ale stále trvá na návrhu jednej koordinačnej národnej agentúry pre oba súčasné programy. P. Mendes upozornil aj na rozdielne návrhy alokácie rozpočtu pre oblasť mládeže (EK navrhuje 7,6 % a EP navrhuje 8,3%).
Nakoľko stále nie je jasný výsledok finančných rokovaní, bude sa na ne prihliadať a v nastavovaní nového program.
4.	Horizontálne témy mládežníckej politiky a implementácia Stratégie 2020 – p. Pierre Mairesse- EK
P. Mairesse prezentoval výstupy implementácie “Stratégie 2020” počas prvého európskeho semestra 2012. Svoje výstupy poslalo 26 členských štátov a hlavé sú:
•	Počet žiakov, ktorí predčasne opúšťajú školskú dochádzku sa znížil
•	Modernizovalo sa vyššie vzdelávanie
•	Podporila sa zamestnateľnosť mladých tým, že sa poskytli opatrenia na podporu zručností ľudí z prostredia pracovného trhu
Ďalej prezentoval prepojenia, kde sa prostredníctvom nového programu podporí implementácia stratégie:
•	Cez kľúčovú akciu 1 – individuálna vzdelávacia mobilita
•	Cez kľúčovú akciu 2 – podporením veľkých projektov prelinkovaných na politické stratégie
•	Cez akciu 3 – politický dialóg s osobami zodpovednými za implementáciu a šírenie výsledkov z realizovaných projektov
•	Podpora nástrojov na uznanie získaných zručností a kvalifikácií (Europas).
•	

	
	5.	Správa o mládeži 2012 – p. Chiara Gariazzo, EK
P. Gariazzo reportovala základné zistenia v Správe o mládeži, ktorú vytvorila EK v roku 2012.
Správa bola štruktúrovaná do 8 oblastí: vzdelávanie a školiace aktivity, zamestnanosť a podnikavosť mladých ľudí, sociálna inklúzia, zdravie a zdravý životný štýl, mládež a svet, kultúra a podpora kreativity, participácia, dobrovoľníctvo.
Závery:
•	Prezentovanie pridanej hodnoty
•	Medzisektorová spolupráca
•	Napĺňanie stanovených priorít	
16.10.2012	Pracovné skupiny:
3.	Kľúčová akcia 1: Mobilita študentov a mobilita zamestnancov v programe „Erasmus pre všetkých“- p.Vanessa Debiais-Sainton, EK
                                 Šírenie výsledkov a výstupov projektov v rámci programu „Erasmus pre všetkých“- p. Isabelle Albertone
4.	Stretnutie reprezentantov programu Mládež v akcii s Európskou komisiou – p. Pascal Lejeune, EK
Diskusia začala vyjadrením obáv z predloženého návrhu Erasmus pre všetkých, kde podľa siete NA Mládež v akcii chýba podpora inklúzie, nie sú spomenuté nadnárodné iniciatívy. EK zdôrazňuje potrebu skvalitnenia šírenia výsledkov z projektov, ale negarantuje zvýšenie operačného grantu pre národné agentúry. Sieť NA apelovala na primerané  rozpočtovanie aj operačného grantu.
EK prezentovala výsledky v rámci čerpania dodatočného rozpočtu určeného na podporu projektov s krajinami východnej Európy a Kaukazu.
Slovensko vyčerpalo 98% rozpočtu na podporu tejto aktivity už počas prvých dvoch predkladacích termínov.
EK vyzdvihla monitoring médií, ktorý zaznamenal výrazný posun v prezentovaní program MvA. Najviac sa prezentovali výstupy v tlačových médiách (48%) a najmenej v rádiách (4%).
EK upozornila národné agentúry na drobné zmeny v E-formách žiadostí, kde sa bude počas roku 2013 meniť štruktúra rozpočtu a doplnia sa ročné priority na rok 2013.
EK žiada o aktualizáciu kontaktných údajov národných agentúr.
EK informovala o zisteniach v rámci “Deklarácie o vierohodnosti” za rok 2011. 7 krajín nemalo žiadne zistenia a Slovensko bolo medzi nimi.
EK apelovala na NA, aby si žiadali 2. Splátku až po 15.11.2012 z dôvodu finančnej krízy v EK.	
17.10.2012	5.	Prezentácia záverov z pracovných skupín – zástupcovia národných agentúr MvA a PCŽV, moderovanie p. Antonio Silva Mendes, EK
Závery:
•	KA 1 (Kľúčová aktivita 1) – mobilita študentov a zamestnancov
Zástupcovia jednotlivých pracovných skupín sa zhodli, že je potrebné dopracovať obsah formulárov, aby bol odkaz jasnejší aj pre bežných užívateľov programu. Zástupcovia skupiny odporučili EK reflektovať aj návrh EP s dôrazom na odporúčanie na samostatnú kapitolu o mládeži.
•	KA 2 – Strategické partnerstvá 
Na túto akciu boli pozitívne ohlasy, zástupcovia skupiny vidia význam strategických partnerstiev, ako je navrhnuté v návrhu EK. Taktiež odporúčajú EK zjednodušiť jazyk pre ďalších užívateľov
•	Diseminácia (šírenie výsledkov) 
Všeobecná zhoda zástupcov pracovných skupín, že v predloženej podobe nie je jasné, čo sa disemináciou dosiahne. Nie je jasné zameranie na konkrétne cieľové skupiny.
Odporúčania:
•	Príklady dobrej praxe by sa mali šíriť ďalej
•	Je potrebné zachovať špecifické tréningy a doprovod pre aplikantov
•	Dôraz na kvalitatívny popis aktivít v pracovnom pláne a následne v ročnom reporte národných agentúr
•	Diseminácia by sa mala stať súčasťou monitorovacieho procesu
•	Spolupráca na vizuálnej propagácii
•	Podporiť spoluprácu s EACEA a národnými agentúrami
•	Diseminácia by sa mala stať súčasťou medzisektorovej spolupráce a výsledky by sa mali prezentovať aj ľuďom zodpovedným za mládežnícku politiku

6.	Finančné predpisy a pravidlá na rok 2012 – p. Bernard Naudts, EK
P. Naudts prezentoval základné zmeny, ktoré nastanú v rokoch 2013 a následne aj počas nového programu po roku 2014.
Hlavné zmeny:
•	Termín platieb z EK – zaslanie preddavku- 30 kalendárnych dní po podpise zmluvy
•	Zrušenie úrokov z preddavku
•	Zachovanie rozpočtu na operačný grant pre NA
•	Zmluvy s aplikantmi musia byť podpísané najneskôr do 90 dní po rozhodnutí o pridelení grantu
•	Zmluvy podpísané v 3. Predkladacom termíne v roku 2013 pôjdu podľa pravidiel z roku 2013
7.	Komunikačná stratégia EK – p. Karel Barták, EK
P. Barták predstavil komunikačnú stratégiu EK. Zdôraznil úspešné výstupy z iniciatívy “Mládež v pohybe” (na Slovenku bola táto aktivita hosťovaná v 2012 počas festival POHODA a v roku 2013 bude hosťovaná v Košiciach počas kampane “Košice- hlavné európske kultúrne mesto).
Zdôraznil potrebu príprav na propagáciu nového programu po roku 2014, vyzdvihol zvýšenie počtu fanúšikov na facebookových stránkach.
Prezentoval novú štruktúru stránky EK, ktorá bude členená podľa špecifických tém. Spomenul zmluvu medzi EK a Euronews, kde budú prezentované reklamy na podporu programov PCŽV a program MvA- hlavne so zameraním na dobrovoľníctvo.
V roku 2013 EK pripravuje tematické publikácie na podporu elementov nového programu.
8.	Záver stretnutia	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery boli sprostredkované  vedúcou NA projektovým manažérom národnej agentúry Mládež v akcii počas špeciálnej porady oddelenia.
Zároveň vedúca NA odprezentuje získané poznatky aj siete regionálnych konzultantov.
Prenos informácií zabezpečí Marcela Hajtmánková.	

6.	Prehľad prinesenej dokumentácie a miesto jej uloženia 

Prinesená dokumentácia je k dispozícii v národnej agentúre, IUVENTA – Slovenský inštitút mládeže
X:\Public\MLADEZ_V_AKCII\OMIM\OMIM dokumenty\European Comission\NA-COM meetings\2012\oktober	

7.	Osobitne vyhodnotený očakávaný prínos ZPC 

Prínosy ZPC:
•	Diskusia ku konkrétnym aktivitám v rámci nového programu – odporúčania na zachovanie kritérií, ktoré sa osvedčili v súčasnom programe
•	nastavenie systému komunikácie odporúčaní v rámci nového programu EK
•	odporúčanie EK na implementáciu súčasného programu v roku 2013 ako posledného roku programu Mládež v akcii (viď vyššie)	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky zo ZPC budú zverejnené na internete a prenos získaných informácií zabezpečí Marcela Hajtmánková.	

Súhlasím so zverejnením tejto správy na internete

Dátum:	24.10.2012	
Správu vypracoval
(meno a priezvisko, podpis):	Marcela Hajtmánková	
Správu schválil
(meno a priezvisko, podpis):	Viliam Michalovič